b'\n_START_ARTICLE_\nDairy Queen\n_START_SECTION_\nIstorija\n_START_PARAGRAPH_\nPagrindinio restoran\xc5\xb3 tinklo prek\xc4\x97s - mink\xc5\xa1t\xc5\xb3 led\xc5\xb3 formul\xc4\x99 1938 m. suk\xc5\xabr\xc4\x97 John Fremont McCullough (1871-1963), jo s\xc5\xabnus Alex McCullough ir Ronald Baker. Prad\xc4\x97j\xc4\x99 pardavin\xc4\x97ti \xc5\xa1i\xc4\x85 prek\xc4\x97 vietin\xc4\x97je led\xc5\xb3 parduotuv\xc4\x97l\xc4\x97je Ilinojaus valstijoje, kurios savininkas buvo Herb Noble, verslininkai susilauk\xc4\x97 ger\xc5\xb3 atsiliepim\xc5\xb3 jau pirm\xc4\x85j\xc4\x85 dien\xc4\x85. 1940 m. McCullough ir Noble nusprend\xc4\x97 atidaryti pirm\xc4\x85j\xc4\x85 Dairy Queen krautuv\xc4\x99. Nuo to laiko tinklas naudodamasis fran\xc5\xa1iz\xc4\x97s sistema prad\xc4\x97jo pl\xc4\x97stis tarptautiniu mastu. Did\xc5\xbeiausias kiekis restoran\xc5\xb3 susitelk\xc4\x97 Teksaso valstijoje, JAV. 1953 m. atsidarytas pirmasis restoranas Kanadoje. 1962 m. oficialiai tapo tarptautine bendrove. 1998 m. tinkl\xc4\x85 perpirko Berkshire Hathaway. 2010 m. Dairy Queen tur\xc4\x97jo daugiau nei 5700 restoran\xc5\xb3 19 pasaulio \xc5\xa1ali\xc5\xb3, i\xc5\xa1 kuri\xc5\xb3 652 \xc4\xafsteigtos u\xc5\xbe JAV ir Kanados rib\xc5\xb3. Dairy Queen tapo viena did\xc5\xbeiausi\xc5\xb3 pasaulio mink\xc5\xa1t\xc5\xb3 led\xc5\xb3 gamintoja.'